**Vijeće područja za prirodne znanosti, biomedicinu i zdravstvo**

**Kriteriji za rangiranje prijava na natječaj**

**za**

**potpore znanstvenim istraživanjima**

**u području biomedicine i zdravstva Sveučilišta Sjever za 2018. godinu**

1. Jednostavnost u prijavi i jednostavnost u ocjenjivanju.
2. Voditelj može biti isključivo zaposlenik Sveučilišta Sjever (100% radni odnos + kumulativni radni odnos) koji je izabran u znanstveno-nastavno, znanstveno ili umjetničko-nastavno zvanje.

Suradnici mogu biti: zaposlenici Sveučilišta Sjever u znanstveno-nastavnom, znanstvenom ili umjetničko-nastavnom zvanju, zaposlenici Sveučilišta koji imaju matični broj znanstvenika, zaposlenici Sveučilišta koji su doktorandi u znanstvenim područjima.

1. Svaki voditelj ili suradnik može biti uključen u samo jednu istraživačku skupinu, odnosno u samo jedan prijedlog istraživanja dostavljen na evaluaciju u ovom natječaju.

Jedna istraživačka skupina može zatražiti potporu u iznosu od najviše 30.000,00 kn. Najveći traženi iznos potpore po članu istraživačke skupine u pravilu može biti 5.000,00 kuna. Za skupine i prijedloge koji se ističu izvrsnošću može se odobriti dodatnih 10.000,00 kn po prijedlogu, ali ne više od maksimalnog iznosa od 40.000,00 kn. Zahtjev za financiranje u iznosu većem od 5.000,00 kn po članu skupine potrebno je jasno obrazložiti u prijavi. Uz ostale podjednake uvjete, prednost u dobivanju potpore će imati prijedlozi koji nisu financirani iz drugih izvora.

Prijedlozi za potpore rangiraju se prema znanstvenim radovima voditelja i suradnika. Voditelj prijavljuje do 10 radova na kojima je autor, a suradnici dodatnih 10 radova (voditelj smije biti autor i na radovima suradnika). Voditelj i suradnici prijavljuju do 20 različitih radova.

1. U obzir se uzimaju objavljeni radovi od 01.01.2011. do roka za podnošenje zahtjeva za potpore, te međunarodni i domaći patenti prihvaćeni od 01.01.2011. do roka za podnošenje zahtjeva za potpore. Rad mora biti objavljen ili mora imati DOI broj. Ne priznaju se radovi koji su u postupku objavljivanja.
2. Radovi se boduju u skladu s uvjetima za izbor u pojedinim područjima:

http://narodne-novine.nn.hr/clanci/sluzbeni/289156.html

Područje biomedicinskih znanosti i zdravstva:

|  |  |
| --- | --- |
| Kategorija | Bodovi |
| Radovi objavljeni u časopisima koji su zastupljeni u CC-u (Current Contents) ili SCIE-u (Science Citation Index- Expanded) | 1,0 |

 Radovi koji imaju više od deset autora, ne boduju se.

Sažeci kongresnih priopćenja objavljenih u časopisima koji su zastupljeni u Current Contentsu i Science Citation Index – Expandedu ne boduju se.

2/3 radova trebalo bi biti iz CC (Current Contents) a 1/3 iz SCIE (Science Citation Index- Expanded).

1. Potpore se rangiraju prema zbroju bodova voditelja i suradnika:

|  |  |
| --- | --- |
| Zbroj bodova za voditelja potpore |  |
| (Zbroj bodova za suradnike potpore)\*0,75 |  |
| UKUPNO |  |

Financijska sredstva:

* Ukupni fond za potporu istraživanju je \_\_\_\_\_\_\_\_\_\_kn,
1. Voditelj i suradnici odgovorni su za točnost pri prijavi radova koji se boduju. Prijava netočnih podataka za radove i deklariranje netočne kategorije rada diskvalificira prijavu za potporu iz daljnjeg postupka rangiranja.
2. U slučaju nedoumica vezanih za tumačenje kriterija donosi nadležno Vijeće područja, a preraspodjelu sredstava unutar Fonda, tumačenje donosi Senat Sveučilišta.